**Savana**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu – îmi rod o unghie

gândindu-mă că parcă te-aş muşca

de ceafă ca un leu

ce cară puii altuia dupa o acaccia

spre a le rupe grumazul.

Tu – îți umfli înadins la gât vena

prin care pompezi în inimă

tot ce nu mi-ai spune.

Eu – îmi rod un deget

să-ți simt gustul sângelui

din care spuneai că suntem

făcuți amândoi.

Tu – îți încordezi spatele

pentru a te tăvăli

în blanurile puilor lăsați de mine

lângă acaccia.

Eu – îmi rod din abdomen

trăgând afara un pui de leu.

Tu – îi rupi matern grumazul

lingându-mi vintrele calde.